( 79 ) 
d'aultre semblable prédicateur 1 en pluiseurs lieux de laditte ville, et d’un 
mauvais et pervers coraige soustenu erronnées, faulses et héréticques prop- 
positions, et aussy en la saincte foy catholicque, ensemble contre les consti¬ 
tutions et commandemens de notre Mère Sainte Eglise et la puissance d’icelle, 
et communicquié et disputé de la Sainte Escripture, et aultres erreurs plus au 
long contenus en sondit procès, le tout en contrevenant directement aux 
ordonnances et édits de l’Empereur, notre dicl Sire. 
Toutes lesquelles erreurs et proppositions contenues en son dict procès 
auroit. et a depuis en jugement par devant nous revocquié et persisté en icelle 
révocation, ayant néantmoins ledict Rolland de Grimaupont encouru en 
ladicte peine de mort contenue esdites ordonnances faites sur la pugnition des 
infracteurs d’icelles ordonnances. 
Pourquoy, ces choses considérées, en ensuyvant lesdites ordonnances et 
édicls fais et statués par l’Empereur, nostre Sire, avons icelluy Rolland de 
Grimaupont condempné et condempnons d’estre exécuté par l’espée, en luy 
séparant la teste du corps tant que mort s’en ensieuve, sur le grand marchié 
de ladicte ville, en déclarant ses biens confisquiés, pour les tourner et con¬ 
vertir selon et en ensuyvant lesdites ordonnances, par notre sentence crimi¬ 
nelle, jugement et pour droit. 
Pronunchié publiquement en jugement à huys ouvers, présent grand 
nombre de peuple pour ce assemblé, le joedy v e jour de février XV e XLIII1 1 2 , 
et ladite exécution faite ledit jour de l’après disuer. 
Et sy requist ledict De Grimaupont avoir terre saincte, quy luy a esté 
accordé par les dessus nommés. 
XXV. 
Sentence de mort contre Pierre Brully, ministre calviniste. 
Du 19 février 1545. 
Inédit. — Même registre. 
Veu par nous Charles de Thisnacq et Denis Van der Sare, conseilliers de 
l’Empereur notre Sire et commissaires depputés en ceste partie de par Sa 
Majesté, les lieutenant de Monsg r le bailly de Tournay et Tournésis, conseil¬ 
liers de l’Empereur nostre Sire esdil bailliage, et prévosts, jurés et conseil de 
laditte ville et cité, les ordonnances faites et statuées par l’Empereur, nostre 
1 Sans doute Brully, quoique les mots : à présent prisonnier, ne figurent pas au 
texte. 
2 1545. N. S. 
